Diari Oficial de la Generalitat Valenciana


Sumari del DOGV 1574, del 27-06-1991 (1991/821885)

ORDRE de 3 de juny de 1991, de la Conselleria d'Agricultura i Pesca, per la qual es regula i planifica el tractament contra la processionaria del pi (Thaumetopea pityocampa Schiff).
-------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/06/03/(1)/dof/vci/html**

### Dades del document

Número de DOGV
:   1574

Data del DOGV
:   27-06-1991

Secció del DOGV
:   DISPOSICIONS GENERALS

Número del document
:   1991/821885


Data del document
:   03-06-1991

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 3 de juny de 1991, de la Conselleria d'Agricultura i Pesca, per la qual es regula i planifica el tractament contra la processionària del pi (Thaumetopoea pityocampa Schiff).  
La plaga coneguda com a processionària del pi (Thaumetopoea pityocampa Schiff) ha incrementat l'activitat en els darrers anys i ha afectat gran part de les masses de pinars de la Comunitat Valenciana; la importància del danys aconsella la utilització de tractaments col·lectius, com a únic mitjà eficaç d'aconseguir resultats efectius en la lluita contra la plaga.  
Per tot açò, en ús de les facultats que tinc atribuïdes, i de conformitat amb el que estableix la Llei de 21 de maig de 1908, de Plagues del Camp i el Decret de 14 d'agost de 1940,  
ORDENE  
Article primer   
Declarar obligatori el tractament col·lectiu contra la processionària del pi, durant la campanya 1991, a les següents zones de la Comunitat Valenciana:  
- Província d'Alacant: el Vinalopó, el Baix Segura i l'Alcoià.  
- Província de Castelló: els Ports, l'Alcalatén, el Maestrat, l'Alt Palància, l'Alt Millars i la Plana Alta.  
- Província de València: els Serrans, la Vall de Cofrents, la Foia de Bunyol, el Racó d'Ademús i la Plana d'Utiel.  
Article segon  
Els tractaments es realitzaran en aquelles àrees incloses en les zones anteriorment esmentades que es consideren prioritàries, tenint en compte el nivell d'incidència de la plaga.  
Article tercer  
Independentment de les aportacions que realitzen el Ministeri d?agricultura, Pesca i Alimentació i la Diputació Provincial d'Alacant, per a l?organització, direcció i execució de la campanya, com també per a l'adquisició dels productes fitosanitaris que s'hi empren, la Direcció General de Producció i Indústries Agràries aportar la quantitat de 15.606.100 PTA (seixanta-set milions de pessetes), amb càrrec a l'aplicació pressupostària 714.20.6 «Ordenació i millora de la producció agrària», del pressupost de la Generalitat Valenciana per a 1991.  
Article quart  
L'aportació econòmica de la Conselleria d?agricultura i Pesca es desglossarà, per províncies, de la següent forma:  
- Província d'Alacant: 9.317.800 PTA.  
- Província de Castelló: 52.557.124 PTA.  
- Província de València: 42.947.587 PTA.  
Total: 89.195.557 PTA.  
Article cinquè  
La Direcció General de Producció i Indústries Agràries,  
per mitjà del Servei de Protecció dels Vegetals, dirigirà tècnicament l'execució dels tractaments.  
DISPOSICIO FINAL  
Aquesta ordre entrarà en vigor l?endemà de la publicació al Diari Oficial de la Generalitat Valenciana.  
València, 3 de juny de 1991.  
El Conseller d?agricultura i Pesca,   
LUIS FONT DE MORA I MONTESINOS


Còpia Permalink ELI